PLAT โรดโชว์ฮ่องกง-สิงคโปร์ เดือนก.ค.นี้
PLAT เดินสายโรดโชว์ฮ่องกง-สิงคโปร์ พบนักลงทุนรายใหญ่กว่า 20 ราย ในเดือนก.ค.นี้ พร้อมย้ำเป้ารายได้ปี 59 เติบโตเพิ่มขึ้น 10% จากปีก่อน
12 ก.ค. 2559

นายชาญชัย พันธุ์โสภา กรรมการผู้จัดการใหญ่ บริษัท เดอะ แพลทินัม กรุ๊ป จักัด (มหาชน) หรือ PLAT เปิดเผยว่า บริษัทจับมือกับบริษัท หลักทรัพย์ ซีแอลเอสเอ (ประเทศไทย) จำกัด เดินสายให้ข้อมูลกับนักลงทุน (โรดโชว์) ในช่วงกลางเดือน ก.ค.นี้ พบนักลงทุนรายใหญ่จากประเทศสิงคโปร์และฮ่องกงกว่า 20 ราย
เนื่องจากธุรกิจของบริษัทมีความคืบหน้าไม่ว่าจะเป็นการเตรียมงบลงทุนขยายธุรกิจ ความคืบหน้าโครงการ The Market ขณะที่โครงการทางเดินลอยฟ้า Bangkok Skyline จะเปิดให้ประชาชนทั่วไปสัญจรไปมาได้แล้ว พร้อมย้ำเป้ารายได้ปี 59 เติบโต 10% จากปีก่อน